|  |
| --- |
| **ПРАВИЛНИК**  **О НАЧИНУ ОСТВАРИВАЊА ПРАВА НА ОСНОВНЕ ПОДСТИЦАЈЕ У БИЉНОЈ ПРОИЗВОДЊИ И ОБРАСЦУ ЗАХТЕВА ЗА ОСТВАРИВАЊЕ ТИХ ПОДСТИЦАЈА**  *("Сл. гласник РС", бр. 29/2013, 9/2016 и 44/2018 - др. закон)* |

**Члан 1**

Овим правилником ближе се прописује начин остваривања права на основне подстицаје (у даљем тексту: подстицаји), као и образац захтева за остваривање тих подстицаја.

**Члан 2**

Право на подстицаје остварује се подношењем захтева за остваривање права на подстицаје (у даљем тексту: захтев), Министарству финансија - Управи за трезор (у даљем тексту: Управа).

Захтев се подноси једанпут годишње, у два примерка од 1. марта до 30. априла текуће године, на Обрасцу - Захтев за остваривање права на основне подстицаје у биљној производњи у \_\_\_\_\_\_\_\_\_\_ години, који је одштампан уз овај правилник и чини његов саставни део.

**Члан 3\***

Захтев садржи: податке о подносиоцу; податке о култури која је засејана, односно засађена (шифра, назив и површина) и збиру површина под културама наведеним у захтеву, а које су пријављене у Регистар пољопривредних газдинстава (у даљем тексту: Регистар); место и датум подношења захтева, потпис подносиоца захтева и печат (ако је подносилац захтева предузетник или правно лице).

Културе из става 1. овог члана су све културе наведене у Шифарнику биљне производње и других намена земљишних парцела који је саставни део правилника којим се уређује упис у Регистар пољопривредних газдинстава и обнова регистрације, осим природних ливада и пашњака у оквиру групе култура крмно биље.

**Члан 4**

Управа утврђује да ли су испуњени прописани услови за остваривање права на подстицаје, упоређује податке из захтева са подацима из Регистра, одобрава исплату и даје налог за пренос средстава на наменски рачун пољопривредног газдинства код пословне банке.

**Члан 5**

Овај правилник ступа на снагу осмог дана од дана објављивања у "Службеном гласнику Републике Србије".

***Самостални члан Правилника о изменама  
Правилника о начину остваривања права на основне подстицаје у биљној производњи и обрасцу захтева за остваривање тих подстицаја***

*("Сл. гласник РС", бр. 9/2016)*

**Члан 4**

Овај правилник ступа на снагу наредног дана од дана објављивања у "Службеном гласнику Републике Србије".

**Образац\***

РЕПУБЛИКА СРБИЈА  
МИНИСТАРСТВО ФИНАНСИЈА  
Управа за трезор, филијала \_\_\_\_\_\_\_\_\_\_\_\_\_\_\_\_\_

**ЗАХТЕВ  
ЗА ОСТВАРИВАЊЕ ПРАВА НА ОСНОВНЕ ПОДСТИЦАЈЕ У БИЉНОЈ  
ПРОИЗВОДЊИ**

**У \_\_\_\_\_\_\_\_\_\_ ГОДИНИ**

|  |
| --- |
| Назив и седиште (место, улица и број) правног лица или предузетника / име, презиме и пребивалиште (место, улица и број) носиоца породичног пољопривредног газдинства |

|  |  |  |  |  |  |
| --- | --- | --- | --- | --- | --- |
| |  |  | | --- | --- | | БПГ |  | | ЈМБГ/МБ |  | |  |

Подносим захтев за исплату основних подстицаја у биљној производњи, и то за:

|  |  |  |  |  |
| --- | --- | --- | --- | --- |
| Шифра културе из Регистра пољопривредних газдинстава | Назив засејане/засађене културе | Површина под културом | | |
| ха | а | м2 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | Укупно за све културе: |  |  |  |

Под пуном прекршајном и кривичном одговорношћу изјављујем да су подаци наведени у овом захтеву тачни.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | УПРАВА ЗА ТРЕЗОР | | | Захтев број: | Датум пријема: | | | Подстицај исплаћен: | | | Обрадио: | Контролисао: | | |  | | --- | |  | | У \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ | | (место и датум) | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | (Потпис подносиоца захтева и печат) | |  |